stanford-oval/wikipedia huggingface dataset:
Copa América 2004
Osallistuneet joukkueet

Turnaukseen osallistui 10 CONMEBOL:n jäsenmaata, sekä CONCACAF:n jäsenmaat Meksiko ja Costa Rica, jotka kutsuttiin mukaan turnaukseen.
| --- | --- |
  Argentiina   Bolivia   Brasilia   Chile   Costa Rica   Ecuador :   Kolumbia   Meksiko   Paraguay   Peru   Uruguay   Venezuela
Stadionit

Turnauksen otteluita pelattiin seitsemällä eri pelipaikkakunnalla. Loppuottelun peliareenana oli Liman Kansallisstadion.
| Arequipa> Estadio Arequipa.Kapasiteetti: 40,000 ..Cuzco.Estadio Garcilaso.Kapasiteetti: 45,056 ..Piura |   Arequipa Chiclayo Cuzco Lima Piura Tacna TrujilloPelipaikkakunnat kartalla> .  Arequipa Chiclayo Cuzco Lima Piura Tacna TrujilloPelipaikkakunnat kartalla..  Arequipa Chiclayo Cuzco Lima Piura Tacna TrujilloPelipaikkakunnat kartalla..  Arequipa Chiclayo Cuzco Lima Piura Tacna TrujilloPelipaikkakunnat kartalla..  Arequipa Chiclayo Cuzco Lima Piura Tacna TrujilloPelipaikkakunnat kartalla..  Arequipa Chiclayo Cuzco Lima Piura Tacna TrujilloPelipaikkakunnat kartalla..  Arequipa Chiclayo Cuzco Lima Piura Tacna TrujilloPelipaikkakunnat kartalla..  Arequipa Chiclayo Cuzco Lima Piura Tacna TrujilloPelipaikkakunnat kartalla..Tacna | Chiclayo> Estadio Elías Aguirre.Kapasiteetti: 25,000..Lima.Estadio Nacional.Kapasiteetti: 45,574..Trujillo |
| --- | --- | --- |
| Estadio Miguel Grau | Estadio Jorge Basadre | Estadio Mansiche |
| Kapasiteetti: 26,550  | Kapasiteetti: 25,850  | Kapasiteetti: 25,000 |
Alkulohkot > Lohko A

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Kolumbia  | 3 |  2  |  1  |  0  |  4  |  2  | +2 | 7 |
|   Peru  | 3 |  1  |  2  |  0  |  7  |  5  | +2 | 5 |
|   Bolivia  | 3 |  0  |  2  |  1  |  3  |  4  | -1 | 2 |
|   Venezuela  | 3 |  0  |  1  |  2  |  2  |  5  | -3 | 1 |
Lähde:
Alkulohkot > Lohko B

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Meksiko  | 3 |  2  |  1  |  0  |  5  |  3  | +2 | 7 |
|   Argentiina  | 3 |  2  |  0  |  1  | 10  |  4  | +6 | 6 |
|   Uruguay  | 3 |  1  |  1  |  1  |  6  |  7  | -1 | 4 |
|   Ecuador  | 3 |  0  |  0  |  3  |  3  | 10  | -7 | 0 |
Lähde:
Alkulohkot > Lohko C

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Paraguay  | 3 |  2  |  1  |  0  |  4  |  2  | +2 | 7 |
|   Brasilia  | 3 |  2  |  0  |  1  |  6  |  3  | +3 | 6 |
|   Costa Rica  | 3 |  1  |  0  |  2  |  3  |  6  | -3 | 3 |
|   Chile  | 3 |  0  |  1  |  2  |  2  |  4  | -2 | 1 |
Lähde:
Parhaat maalintekijät

Turnauksen maalikuningas oli Brasilian Adriano seitsemällä osumallaan. Hänet valittiin myös turnauksen arvokkaimmaksi pelaajaksi.
7 maalia
Adriano
3 maalia
Javier Saviola
Kily González
Carlos Bueno
2 maalia
Luciano Figueroa
Carlos Tévez
Luis González
Abel Aguilar
Tressor Moreno
Luís Fabiano
Agustín Delgado
Nolberto Solano
Darío Silva
Fabian Estoyanoff
Vicente Sánchez
Elsa Elenius

Elsa Elenius vuonna 1956.
Elsa Ismene Elenius (23. joulukuuta 1897 Laihia – 19. huhtikuuta 1967 Helsinki) oli suomalainen keramiikkataiteilija. Hän oli Taideteollisen oppilaitoksen opettaja 1930–1962.
Eleniuksen keramiikkatyöt ovat jykevätekoisia ja voimakasvärisiä. Niitä on ollut esillä näyttelyissä koti- ja ulkomailla ja hän on saanut useita palkintoja. Töitä on muun muassa Taideteollisuusmuseossa, Eduskuntatalossa sekä Vittorio Emanuele III:n kokoelmissa ja Nobel-säätiön kokoelmissa. Hän ihaili vanhaa itämaista keramiikkaa ja piti sitä esikuvanaan. Hänet palkittiin Barcelonan maailmannäyttelyssä (1929), Milanon triennaalissa (1933), Brysselin maailmannäyttelyssä (1935) ja Pariisin maailmannäyttelyssä (1937). Hänelle myönnettiin Suomen Leijonan ansioristi (1950) ja Suomen Taideteollisuusyhdistyksen Pro Arte Utili (1952).
Den Gyldene Freden

Ravintolan sisäänkäynti.
Den Gyldene Freden on ravintola, joka toimii Tukholman vanhassakaupungissa osoitteessa Österlånggatan 51, lähellä Järntorget-aukiota. Ravintola on toiminut samalla paikalla vuodesta 1722, ja sen miljöö on säilynyt melko muuttumattomana. Nimi Gyldene Freden eli ”Kultainen rauha” viittaa vuonna 1721 solmittuun Uudenkaupungin rauhaan. Ravintola tunnettiin aikanaan taiteilijoiden kokoontumispaikkana ja sen kanta-asiakkaisiin ovat vuosisatojen varrella kuuluneet muun muassa Carl Michael Bellman, Evert Taube ja Cornelis Vreeswijk. Kun Den Gyldene Freden oli 1900-luvun alussa konkurssin partaalla, taidemaalari Anders Zorn osti sen ja lahjoitti sen Ruotsin akatemialle. Zorn ja arkkitehti Torsten Stubelius suunnittelivat 1920-luvun alussa toteutetun tilojen uudistuksen. Ruotsin akatemia omistaa ravintolan edelleen.
Aiheesta muualla

Kuvia tai muita tiedostoja aiheesta Den Gyldene Freden Wikimedia Commonsissa
Ravintolan kotisivu (ruotsiksi)
Demòcrates per Andorra

| Demòcrates per Andorra |
| --- | --- |
  
  
  
Perustettu:  2011
Johto:   Antoni Martí 
Poliittinen kirjo:  keskusta-oikeisto
Osoite:  C/Babot Camp, 13, Andorra La vella
Värit:  oranssi
Yleiskokous:  11 / 28
Infobox OKNimi-testi OK: 
Demòcrates per Andorra (DA) on andorralainen keskusta-oikeistolainen puolue, joka perustettiin vuonna 2011.
DA perustettiin Coalició reformista -puolueen pohjalle, ja sen tarkoituksena oli luoda tarpeeksi laaja kannattajakunta vuonna 2010 syntyneen poliittisen kiistan selvittämiseksi. Se saikin tukea Uudelta keskustalta, sitoutumattomien ryhmältä ja osalta Sosiaalidemokraattiselta puoluetta. Puolue sai vuoden 2011 vaaleissa ehdottoman enemmistön Andorran parlamenttiin ja uudisti paikkansa vuoden 2015 vaaleissa. Vuoden 2019 vaaleissa Demòcrates per Andorra menetti ehdottoman enemmistönsä, vaikka se oli edelleen vaalien suurin puolue.
Aiheesta muualla

Kotisivut (Arkistoitu – Internet Archive) (katalaaniksi)
Edie Parker

| Edie Parker> Henkilötiedot |
| --- | --- |
Syntynyt: 1922
Kuollut: 1993 (70–71 vuotta)
Ammatti:  kirjailija
Kirjailija
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Edie Parker, oik. Frankie Edith Kerouac-Parker, (1922–1993) oli Jack Kerouacin ensimmäinen puoliso. Hän kirjoitti muistelmat You'll Be Okay avioliitosta Kerouacin kanssa ja beat-sukupolvesta. 1944 solmittu avioliitto jäi lyhyeksi, se kesti vain muutaman kuukauden ja mitätöitiin 1945. Se oli solmittu Kerouacin saamiseksi pois vankilasta. Kerouac käytti häntä henkilöhahmona useassa kirjassaan.. Kerouac käytti yleensäkin tuttavapiirinsä henkilöitä romaanihenkilöiden mallina, mutta kustantajan vaatimuksesta nimet oli muutettava. Nimet ovat kuitenkin läpinäkyviä eli beat-sukupolveen perehtyneelle tunnistettavia.
Kerouacin romaanien henkilönä

The Town and the City – Judie Smith
Visions of Cody – Elly
Vanity of Duluoz (Turha mies Duluoz) – Edna "Johnnie" Palmer
Aiheesta muualla

Biographical Information: Edie Parker Kerouac, 1922-1993 The University of North Carolina at Chapell Hill (englanniksi)
Edith González

González vuonna 2018.
Edith González Fuentes (10. joulukuuta 1964 Monterrey, Nuevo León, Meksiko – 13. kesäkuuta 2019) oli meksikolainen näyttelijä.
Hän kuoli munasarjasyöpään 54-vuotiaana.
Filmografia

Cosa juzgada (1970)
El amor tiene cara de mujer (1971)
Lucía sombra (1971)
Mi primer amor (1973)
Los miserables (1973)
Lo imperdonable (1975)
Los ricos también lloran (1979)
Ambición (1980)
Soledad (1980)
El hogar que yo robé (1981)
Chispita (1982)
La fiera (1983)
Bianca Vidal (1983)
Sí, mi amor (1984)
Monte calvario (1986)
Lista negra (1987)
Rosa salvaje (1987)
Central camionera (1988)
Flor y canela (1988)
En carne propia (1990)
Corazon salvaje (1993)
La sombra del otro (1996)
La jaula de oro (1997)
Nunca te olvidaré (1999)
Salomé (2001)
Amy, la niña de la mochila azul (2004)
Mujer de Madera (2004)
Mundo de fieras (2006)
Doña Bárbara (2008)
Camaleones (2009-2010)
Cielo Rojo (2011)
Aiheesta muualla

Edith González Internet Movie Databasessa. (englanniksi)
Elsa Bruun

Elsa Maria Bruun, o. s. Inberg (13. maaliskuuta 1886 Kajaani – 14. helmikuuta 1976 Helsinki) oli suomalainen kirjastonhoitaja ja -johtaja. Hän oli Eduskunnan kirjaston ylikirjastonhoitaja vuosina 1949–1956.
Elsa Bruunin vanhemmat olivat piirilääkäri Karl Emil Inberg (1838–1895) ja Ida Theresia  Rosén. Hän pääsi ylioppilaaksi 1904 (Läroverket för gossar och flickor) ja opiskeli Helsingin yliopistossa valmistuen filosofian kandidaatiksi 1908 ja filosofian maisteriksi 1910. Hän opiskeli Englannissa London School of Economics and Political Sciencessa vuonna 1911.
Bruun oli jo ennen yliopistosta valmistumistaan työskennellyt vuodesta 1908 lähtien Helsingin opiskelijakirjaston amanuenssina, jona hän toimi vuoteen 1918 saakka. Sen jälkeen hän siirtyi Eduskunnan kirjastoon, jossa toimi kirjastonhoitajana vuodet 1920–1948. Vuonna 1948 tehtiin lainmuutos, jolla Eduskunnan kirjasto palautettiin valtioneuvoston kanslian alaisuudesta eduskunnan hallintaan, ja tuolloin tuli avoimeksi kirjaston ylikirjastonhoitajan virka. Virkaan pyrki Bruunin ohella kolme muuta hakijaa, mutta kukaan heistä ei täyttänyt pätevyysvaatimuksia. Kun virka julistettiin uudelleen avoimeksi täsmennetyin vaatimuksin, valituksi tuli Bruun. Hän johti kirjastoa seuraavien kahdeksan vuoden ajan, kunnes jäi eläkkeelle vuonna 1956.
Sotavuosina Elsa Bruun keskittyi lasten siirtoon sodan jaloista Ruotsiin. Jatkosodan alettua perustettiin syyskuussa 1941 sosiaaliministeriön lastensiirtokomitea Elsa Brun toimi komitean toiminnanjohtajana ja toimistopäällikönä.
Bruun oli myös Helsingin kaupunginvaltuutettuna vuodet 1946–1956. Hänelle myönnettiin professorin arvonimi vuonna 1956.
Elsa Bruun oli naimisissa vuodesta 1919 toimistopäällikkö Otto Bruunin (k. 1969) kanssa.
Edith Forssman

Edith Forssman (1903).
Edith Theodora Forssman (1. elokuuta 1856 Kemiö – 11. lokakuuta 1928 Perniö) oli ruotsiksi kirjoittanut suomalainen kirjailija, joka käytti nimimerkkiä Aina.
Forssmanin vanhemmat olivat lääninrovasti Wilhelm Forssman ja Caroline Henrika Alexandra Napoleona Adlercreutz.
Forssmanin ensimmäinen novelli ilmestyi 1875 Åbo Posten -lehdessä. Forssman kirjoitti esikoisteoksensa Sex små berättelser af Aina och Eva (1880) yhdessä sisarensa Fanny Lovisa Forssmanin (nimimerkki Eva, s. 1835) kanssa. Vuosina 1891–1917 Edith Forssman julkaisi nimimerkillä Aina joka vuosi Vid aftonlampan-nimisen kertomuskokoelman, ja näistä uskonnollisävyisistä kertomuksista käännettiin osa myös suomeksi.
Teoksia

Sex små berättelser af Aina och Eva.  1880
En julklapp till barnen : småsaker på vers och prosa, af Aina; illustrerad af Ida Forssman.  1886
Liten bönebok : för små barn, sammanfattad af Aina.  1890
Vid aftonlampan.  1891-1917  (osa suomennettu nimellä Iltalampun ääressä, 1893)
Hemma på Gretaby: berättelse för ungdom af Aina.  1897 (suomeksi nimellä Kotona Kerttulassa: kertomus nuorisolle, 1903)
I ungdomsår : fortsättning till "Hemma på Gretaby".  1897
En skolflickas anteckningar.  1918
Den gamla : (Grind-Marie).  1926
Aiheesta muualla

Vapaasti ladattavia Edith Forssmanin e-kirjoja Projekti Lönnrotilla sekä Project Gutenbergillä
Kirjasampo.fi: Edith Forssman (Aina)
EYEBALLERS

| EYEBALLERS |
| --- | --- |

Perustettu:  2022, Avesta, Ruotsi
Tyyppi:  e-urheiluorganisaatio
Toimiala:  kilpapelaaminen
Toimitusjohtaja:  JW
Aiheesta muualla
Sivusto
EYEBALLERS on vuonna 2022 Avestassa, Ruotsissa perustettu elektronisen urheilun organisaatio. Sen perustivat Jesper Wecksell ja Robin Rönnquist ostamalla alkuperäisen Eyeballers-joukkueen, joka oli ollut käyttämättömänä 14 vuotta.
Counter-Strike > Yleistä

EYEBALLERSin Counter-Strike-joukkue on savuttanut yhden voiton Svenska Elitserien Spring 2022 -turnauksesta ja kaksi hopeasijoitusta turnauksista 1xBet Series ja Svenska Cupen 2022.
Counter-Strike > EYEBALLERS Counter-Strike 2 -kokoonpano > Pelaajat

Jesper Wecksell (JW), Ruotsi
Robin Rönnquist (flusha), Ruotsi
Anton Palmgren (Sapec), Ruotsi
Casper Wennerberg (SHiNE), Ruotsi
Peppe Borak (Peppzor), Ruotsi
Counter-Strike > EYEBALLERS Counter-Strike 2 -kokoonpano > Valmentaja

Fredrik Junbrant (slap), Ruotsi
Lähde:
Aiheesta muualla

Viralliset kotisivut (englanniksi)
Dokk1

| Dokk1 |
| --- | --- |
 Dokk1 vuonna 2016.
Osoite:  Hack Kampmanns Plads 2, 8000 Aarhus C, Tanska
Koordinaatit:  56.15354°N, 10.21429°E
Rakennustyyppi:  julkinen rakennus
Valmistumisvuosi:  2015
Suunnittelija:  Schmidt Hammer Lassen
Kerrosluku:  4 (maan päällä) + 1 (maan alla: pysäköinti)
Bruttoala:  28 000 m2
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dokk1 eli Dokken on Tanskan Aarhusin keskusta-alueella sijaitseva yleinen kirjasto ja kulttuurikeskus. Rakennus toimii Aarhusin pääkirjastona. Pinta-alaltaan Skandinavian suurimmaksi kirjastoksi mainittu, kokonaispinta-alaltaan 35 600 neliömetrin suuruinen rakennus avattiin yleisölle 20. kesäkuuta 2015.
Rakennus

Rakennusta on luonnehdittu Skandinavian suurimmaksi yleiseksi kirjastoksi ja Tanskan suurimmaksi kulttuurirakennukseksi Kööpenhaminan oopperatalon ohella. Rakennuksen kokonaishinta oli noin 280 miljoonaa euroa tai 2,1 miljardia Tanskan kruunua. Se on toisaalta monitoimitalo, jonka tiloista kirjastopalveluihin on varattu vain osa.
Rakennuksessa on neljä maanpäällistä ja yksi maanalainen kerros. Kellarikerroksessa on yksityisesti ylläpidetty tuhannelle autolle mitoitettu, autohisseillä varustettu ja tietokoneohjattu automatisoitu pysäköintihalli. Se oli valmistuessaan Euroopan suurin automatisoitu pysäköintihalli ja maksoi yli 550 miljoonaa Tanskan kruunua. Katutasossa sijaitsee käynti pikaraitiotielle, pysäköintilaitoksen 20 autohissiä sekä henkilöhissit ja rullaportaat ylätasoille. Rakennuksen toinen kerros on kirjaston ja kansalaispalvelujen päätaso. Siellä on myös kaksi kokous- tai konserttisalia, ja kerrosta kiertää parvekkeella sijaitseva leikkipiha. Kerroksesta löytyvät myös esimerkiksi lukusali, näyttelytila Rampen ja kahvila. Kolmannessa kerroksessa on hallinnon sekä perheiden ja lapsien käyttöön suunniteltuja tiloja sekä lukupaikkoja. Ylin eli neljäs kerros on varattu rakennuksen vuokralaisille (kaupalliset toimijat) ja henkilöstöravintolalle.
Tunnustuksia ja kritiikkiä

Monitoimirakennuksessa havaittiin rakenne- ja homevaurioita jo vuoden kuluttua sen valmistumisesta, mitä luonnehdittiin julkisuudessa skandaaliksi. Yhteensä 6 400 neliömetriä rakennuksesta suunniteltiin korjattavan.
Elokuussa 2016 Dokk1-kirjastolle myönnettiin Vuoden yleinen kirjasto -palkinto. Valintaa kritisoitiin kuitenkin muun muassa tanskalaisenemmistöisen (6/8) valintalautakunnan ja rahapalkinnon sponsoroineen, Dokk1-kirjastolle tietojärjestelmän toimittaneen Systematic-yrityksen osallisuuden vuoksi. Tämä kansainvälinen kirjastopalkinto käynnistettiin vuonna 2014 osana Tanskan kulttuuriministeriön Linna- ja kulttuurihallinnon (tansk. Slots- og Kulturstyrelsen) yleisten kirjastojen malliohjelmaa (Model Programme for Public Libraries). Tunnustuspalkinnon voittanut uusi kirjastorakennus saa kansainvälistä näkyvyyttä ja muodollisen 5 000 Yhdysvaltain dollarin rahapalkinnon.
Kuvia

Dokk1 sijaitsee Aarhusin eteläsataman alueella, Itämeren Aarhusinlahden äärellä.
Aarhusin pikaraitiotien (Aarhus Letbane) Dokk1-asema sijaitsee rakennuksen edustalla.
Pysäköintialueen sisäänajo.
Rakennuksen aulatiloja.
Kaunokirjallisuuden osastoa.
Kirjaston sisätiloja.
Näkymä Aarhusin sataman suuntaan.
Näyttelytila Rampen Dokk1:ssä.
Aula- ja näyttelytila Rampen.
Eräs rakennuksen leikkiparvekkeista.
Aiheesta muualla

Kuvia tai muita tiedostoja aiheesta Dokk1 Wikimedia Commonsissa
Vuoden yleinen kirjasto
2014:  Craigieburnin kirjasto - 2015:  Kistan kirjasto - 2016:  Dokk1 - 2018:  Den Helderin School 7 -kirjasto - 2019:  Helsingin keskustakirjasto Oodi - 2021:  Oslon pääkirjasto

Huomaa: Vuosina 2017 ja 2020 ei valittu Vuoden yleistä kirjastoa.
Elements Music

| Elements Music |
| --- | --- |
Yritysmuoto:  osakeyhtiö
Perustettu:  2005
Toimitusjohtaja:  Tommi Tuomainen
Kotipaikka:  Helsinki
Toimiala:  musiikki
Tuotteet:  musiikki
Kotisivu:  elementsmusic.fi
Infobox OKVirheellinen NIMI-arvo: 
Elements Music Oy on vuonna 2005 perustettu musiikkikustantamiseen ja musiikin tekijöiden managerointiin erikoistunut yritys. Elements Music toimi vuoteen 2010 asti levy-yhtiönä, kustantajana tai artistimanagementina ja artistirosterissa oli muun muassa Laura Malmivaara, Major Label, Stella ja Nemo.
Vuoden 2010 alusta eteenpäin Elements Music on keskittynyt vain musiikin kustantamiseen ja musiikin tekijöiden manageroimiseen. Yhtiön toimipaikka sijaitsee Helsingissä. Elements Musicilla on maailmanlaajuinen alikustannussopimus monikansallisen Sony/ATV Music Publishingin kanssa.
Elements Musicin edustamia musiikin tekijöitä ovat Thomas Kirjonen, Risto Asikainen, Jonas W. Karlsson, Axel Ehnström, Mikko Tamminen, Tobias Granbacka, Mikko Kuoppala, Milos Rosas, Ronja Gullichsen, Samuli Sirviö ja Tarmo Keränen. Aikaisemmin yhtiö on edustanut muun muassa Jaakko Salovaaraa sekä Pasi Siitosta.
Elementsin Musicin kustantamia kappaleita ovat levyttäneet kansainvälisillä markkinoilla muun muassa Jolin Tsai, Kara, Shinee ja Sean Kingston. Suomessa yhtiön kustantamia kappaleita ovat levyttäneet esimerkiksi Robin, Isac Elliot, Anna Abreu, Antti Tuisku, Katri Ylander, Suvi Teräsniska sekä Annika Eklund.
Yhtiön toimitusjohtaja on Tommi Tuomainen ja A&R:nä toimii Eero Tolppanen. Tuomainen ja Tolppanen myös omistavat yhtiön.
Aiheesta muualla

Yrityksen verkkosivut
Eliot Vassamillet

| Eliot Vassamillet |
| --- | --- |

Henkilötiedot
Syntynyt: 29. joulukuuta 2000 (ikä 23) Mons, Belgia
Ammatti:  laulaja
Muusikko
Taiteilijanimi:  Eliot
Aktiivisena:  2018–
Tyylilajit:  Pop
Soittimet:  piano 
  [ Muokkaa Wikidatassa ] [ ohje ]  
Eliot Vassamillet (s. 29. joulukuuta 2000 Mons, Belgia), tunnettu myös taiteilijanimellään Eliot, on belgialainen laulaja. Hän edusti Belgiaa vuoden 2019 Eurovision laulukilpailussa Tel Avivissa. Hänet valitsi Belgian ranskankielinen televisioyhtiö. Eliotin kappaleen kirjoitti Pierre Dumoulin. Dumoulin kirjoitti myös Blanchen "City Lights" kappaleen, joka saavutti neljännen sijan vuoden 2017 Euroviisuissa.
Vassamillet nousi ensimmäistä kertaa kuuluisuuteen kilpailessaan vuonna 2018 Belgian The Voice Belgique -kilpailun seitsemännellä tuotantokaudella. Kilpailussa häntä valmensi Slimane Nebchi.
Elop-ilmiö

Elop-ilmiö (engl. Elop Effect) liitetään liikemies Stephen Elopin toimintaan Nokian johdossa ja tarkalleen nk. "burning platform" -muistioon. Kyseessä on yritysjohtajan virhe jossa hän julkisesti moittii yrityksensä tuotteet ja kehuu tulossa olevia tuotteita, joita ei vielä ole olemassa. Ilmiön sanotaan olevan samankaltainen ilmiö kuin Osborne-ilmiö ja Ratner-vaikutus yhdessä.
Ilmiön seuraukset näkyivät muun muassa Symbian -matkapuhelinten myynnissä. Nokian markkina-arvo väheni 12 miljardilla eurolla vuoden aikana. Analyysiyhtiö Inderesin analyytikko Mikael Rautanen on kuvaillut muistiota:
»Käytännössä Elop haukkui Nokian Symbian-tuotteet. Se oli katastrofaalinen virhe.»
Myös Nokia Lumia 900 puhelimen yhteydessä ilmiö esiintyi koska tuoreeseen puhelimeen ei tarjottu ohjelmistopäivitystä Windows Phone 8 alustaan.
Termiä on käytetty myös viittaamaan Xbox One ja Project Scorpio päivitysversion käsittelystä.
Didn't We Almost Have It All

| ”Didn't We Almost Have It All” Whitney Houston |
| --- | --- | --- |

Singlen tiedot
 A-puoli: ”Didn't We Almost Have It All”
 Julkaistu: 13. elokuuta 1987
 Tyylilaji: pop, soul
 Kesto: 04.38
 Levy-yhtiö: Arista Records
muut singlet
|   | ”Didn't We Almost Have It All”  |   |
Didn't We Almost Have It All on Whitney Houstonin levyttämä voimaballadi vuodelta 1987. Sen sävelsi Michael Masser ja sanoitti Will Jennings. Teos julkaistiin seitsentuumaisena vinyylisinglenä b-puolenaan "Shock Me". Lisäksi se julkaistiin 12-tuumaisena maxisinglenä, kasettisinglenä ja CD-singlenä. Kappale sisällytettiin Whitney Houstonin toiselle studioalbumille Whitney, joka oli julkaistu kesäkuussa 1987. "Didn't We Almost Have It All" oli toinen singlejulkaisu kyseiseltä albumilta, jonka johtosinglenä oli "I Wanna Dance with Somebody (Who Loves Me)".
"Didn't We Almost Have It All" kertoo päättyneestä rakkaussuhteesta, joka kertojan mielestä oli lähes täydellinen. About.com-sivusto sijoitti kappaleen seitsemänneksi luetteloidessaan 20 parasta Whitney Houstonin laulua. Bill Lamb luonnehti sitä suureksi, tunteita pursuavaksi tuotannoksi, jossa Houstonin laulutaito on hyödynnetty kokonaisuudessaan. Rolling Stonen Vince Aletti arvioi kappaleen korniksi ja ylisentimentaaliseksi toisinnoksi Houstonin debyyttialbumilla julkaistusta balladista "Greatest Love of All".
"Didn't We Almost Have It All" oli Houstonin viides listaykkönen Yhdysvalloissa. Kappaleen albumiversio on kestoltaan singleä pidempi, 5 minuuttia 5 sekuntia.
Aiheesta muualla

Chords and tabs : Whitney Houston: Didn't We Almost Have It All
Danzig (albumi)

| Danzig Danzig |
| --- | --- | --- |

Studioalbumin tiedot
 Äänitetty : 1987–1988
 Julkaistu: elokuussa 1988
 Tuottaja(t): Rick Rubin
 Tyylilaji: heavy metal, blues rock
 Kesto: 40.57
 Levy-yhtiö: Def American
Danzigin muut julkaisut
|   | Danzig 1988 | Danzig II: Lucifuge 1990 |
Danzig on myös Misfitsissä ennen toimineen laulaja Glenn Danzigin johtaman yhtyeen ensimmäinen pitkäsoitto.
Levy oli tuottaja Rick Rubinin ensimmäinen Def American -levy-yhtiön nimissä julkaistu äänite. Def Americanin seuraaja American Recordings uudelleenjulkaisi levyn USA:ssa ja Isossa-Britanniassa vuonna 1998.
Kappaleet

Kaikki kappaleet kirjoittanut Glenn Danzig, ellei toisin mainita.
Twist of Cain – 4.17
Not of This World – 3.42
She Rides – 5.10
Soul on Fire – 4.36
Am I Demon – 4.57
Mother – 3.24
Possession – 3.56
End of Time – 4.02
The Hunter – 3.31 (säv. Booker T. & the M.G.'s ja Carl Wells)
Evil Thing – 3.16
Jäsenet

Glenn Danzig – laulu
Eerie Von – bassokitara
John Christ – kitara
Chuck Biscuits – rummut
James Hetfield  – Taustalaulu (Kappaleissa Twist of cain ja Possession)
Aiheesta muualla

Danzig (albumi) Discogsissa. (englanniksi)
Albumi Danzig (albumi) Encyclopaedia Metallum -sivustolla (englanniksi)
Danzig II: Lucifuge

| Danzig II: Lucifuge Danzig |
| --- | --- | --- |

Studioalbumin tiedot
 Äänitetty : 1989–1990
 Julkaistu: 26. kesäkuuta 1990
 Tuottaja(t): Rick Rubin
 Tyylilaji: heavy metal, blues rock
 Kesto: 49.26
 Levy-yhtiö: Def American
Danzigin muut julkaisut
| Danzig 1988 | Danzig II: Lucifuge 1990 | Danzig III: How the Gods Kill 1992 |
Danzig II: Lucifuge on Danzigin toinen studioalbumi ja se julkaistiin vuonna 1990. Levyn kaikki kappaleet ovat yhtyeen johtohahmon/laulajan Glenn Danzigin käsialaa. Albumin tuotti Rick Rubin ja se julkaistiin Def American -levy-yhtiön nimissä. Kappaleista "Her Black Wings", "Killer Wolf", "I'm the One" ja "Devil's Plaything" julkaistiin musiikkivideot.
Kappaleet

Kaikki kappaleet kirjoittanut Glenn Danzig.
Long Way Back from Hell – 4.27
Snakes of Christ – 3.59
Killer Wolf – 4.14
Tired of Being Alive – 4.03
I'm the One – 4.09
Her Black Wings – 4.47
Devil's Plaything – 3.58
777 – 5.40
Blood and Tears – 4.20
Girl – 4.18
Pain in the World – 5.46
Jäsenet

Glenn Danzig – laulu
Eerie Von – bassokitara
John Christ – kitara
Chuck Biscuits – rummut
Aiheesta muualla

Danzig II: Lucifuge Discogsissa. (englanniksi)
Albumi Danzig II: Lucifuge Encyclopaedia Metallum -sivustolla (englanniksi)
Duero (M35)

| Duero |
| --- | --- |
 Duero

Aluksen vaiheet
Rakentaja:  Empresa Nacional Bazán, Cartagena
Kölinlasku:  11. marraskuuta 1999
Laskettu vesille:  29. huhtikuuta 2003
Palveluskäyttöön:  5. heinäkuuta 2004
Tekniset tiedot
Uppouma:  550 t
Pituus:  54 m
Leveys:  10,7 m
Syväys:  2,2 m
Koneteho:  560 kW
Nopeus:  14 solmua
Miehistöä:  41
Aseistus
Aseistus:  1 × Oerlikon 20 mm/85 GAM-B01 -ilmatorjuntatykki
Duero (runkonumero M35) on Espanjan laivaston vuonna 2003 vesillelaskettu Segura-luokan miinantorjunta-alus.
Valmistus

Alus tilattiin Empresa Nacional Bazánilta Cartagenasta, missä köli laskettiin 11. marraskuuta 1999. Alus laskettiin vesille 29. huhtikuuta 2003 ja valmistui 5. heinäkuuta 2003.